La violència masclista no només té conseqüències físiques i psicològiques per a les dones que la pateixen, sinó també sobre la seva vida laboral, tant si treballen com si estan en atur.
La seva recuperació passa doncs per restaurar, en el moment adequat i amb una intervenció sociolaboral integral, el dret al treball.
Un treball que les doni autonomia econòmica, ajudi a la seva integració social i les allunyi d'aquestes situacions de violència masclista.
El Pla de desenvolupament de les polítiques d'ocupació 2019-2020, un dels instruments estratègics de planificació del SOC, estableix com una de les prioritats desenvolupar programes i actuacions ocupacionals adreçades a dones que pateixen situacions de violència masclista.
És en aquest context que el SOC ha desplegat la Xarxa d'atenció de les oficines de Treball per a dones en situació de violència masclista.
La Xarxa d'atenció de les Oficines de Treball per a dones en situació de violència masclista compta amb personal professional especialitzat en l'atenció a dones en situació de violència masclista a cadascuna de les 69 Oficines de Treball (OT) que hi ha arreu del territori.
Aquesta Xarxa d'atenció es caracteritza per:
-Les demandants d'ocupació en situació de violència masclista tenen assignada una persona de referència a la seva Oficina, amb formació específica i permanent.
-Treballar en xarxa, tant internament com amb la Xarxa territorial d'atenció integral contra la violència masclista, especialment amb els Serveis d'Intervenció Especialitzada (SIE)
-Garantir la protecció i confidencialitat de les dades de les dones en situació de violència masclista.
-Participar en el disseny de polítiques actives d'ocupació específiques per a les demandants d'ocupació en situació de violència masclista.
-Promoure la participació de les dones en situació de violència masclista en els processos de selecció per a la cobertura de vacants i accions ocupacionals.
Treball i Formació, línia específica DONA per a dones en situació de violència masclista i/o dones en situació d'atur de molt llarga durada i prioritàriament més grans de 52 anys.
Treball als barris, les dones en situació de violència masclista són col·lectiu prioritari entre d'altres.
Treball a les 7 Comarques, les dones en situació de violència masclista són col·lectiu prioritari entre d'altres.
Programes integrals per a persones majors de 30 anys desocupades de llarga durada (30+), les dones en situació de violència masclista són col·lectiu prioritari entre d'altres.
En el marc del Dia internacional contra la violència masclista, la Direcció General de Famílies i el Servei Públic d'Ocupació de Catalunya (SOC) del Departament de Treball, Afers Socials i Famílies van organitzar la Jornada interna sobre La mentoria aplicada a programes d'atenció a dones que en situació de violència masclista.
La Jornada comptà amb la presència d'expertes internacionals en mentoria de gènere.
En el marc dels Fons del Pacte d'Estat contra la violència de gènere, el SOC ha encarregat una assistència tècnica per elaborar el " Protocol d'atenció i recuperació de les dones que viuen situacions de violència masclista ateses des de les oficines de Treball del Servei Públic d'Ocupació".
El SOC ha integrat aquest Protocol en les seves actuacions per:
En el marc dels Fons del Pacte d'Estat contra la violència de gènere, el SOC ha encarregat una assistència tècnica per dissenyar el model d'intervenció del Servei Públic d'Ocupació respecte a les demandants d'ocupació en situació de violència masclista: l'atenció des de les oficines de Treball, el disseny dels programes de polítiques actives, la relació amb les entitats col·laboradores, la intermediació laboral, la incardinació del SOC amb els circuit territorials per a l'abordatge de la violència masclista a Catalunya, entre d'altres.
Recull de normativa sobre violència masclista